Damocles Rovel

**Damocles Rovel** aranyvérű családból származó varázsló politikus, 1718 és 1726 között brit mágiaügyi miniszter, aki híres volt mugliellenes véleményéről. Legfontosabb tettének az Azkaban varázslóbörtön létrehozását tartják.

## Életrajz

Politikai pályafutásának évtizedeiben a mágus-mugli kapcsolatok nem voltak túl szívélyesek, így Rowle aki programjában kemény fellépést javasolt a muglik ellen, mágiaügyi miniszternek választatott. Ebben az időszakban a varázslótársadalomban aktuális kérdés volt egy mágusoknak szánt börtön felépítésének gondolata, ami tervek szerint valahol a Hebridákon létesült volna. Immár mágiaügyi miniszterként, Rowle elutasította ezen terveket és az Azkaban erődítmény varázslóbörtönné alakításának tervével állt a Wizengamot elé. Az épületet Ekrizdis, az őrült feketemágus emelte a 15. században, az 1700-as évekre pedig elhagyatottá vált. Egyetlen lakói a sötét varázsló által létrehozott szörnyetegek, a dementorok voltak; akiket Rowle szerint könnyedén be lehet idomítani a foglyok őrzésére, komoly anyagi és emberi erőforrásokat megtakarítva ezzel a minisztériumnak.

Tervei meg is valósultak és az intézményében rengeteg elítéltet helyeztek el, akik döntő többsége megőrült. Bár Nagy-Britanniában intézkedései hatására népszerűsége nőtt és 1725-ben újraválasztották a miniszteri tisztségre, a Mágusok Nemzetközi Szövetsége azonban erélyesen tiltakozott intézkedései és személye ellen, komoly szankciókat helyezve kilátásba. Ennek hatására Rowle visszalépett Perseus Parkinson javára. Ugyanakkor az Azkabant létrehozó intézkedése érvényben maradt és maga a börtönsziget is változatlan formában működött e cél érdekében egészen a második varázslóháborúig.

## Etimológia

Damoklész, az antik irodalom szerint, egy ókori, szicíliai nemesember volt, aki II. Dionüszosz szirakúzai király trónjára áhítozott. Dionüszosz belement a játékba, hogy szerepet cseréljenek, de elrendelte, hogy Damoklész trónja fölé egy nehéz kardot lógassanak, amit mindössze egy szál lófarok tartott, így az bármikor elszakadhat és megölheti Damoklészt. A király mindezzel a nagy hatalommal járó veszélyt és bizonytalanságot akarta érzékeltetni a nagyravágyó Damoklésznek.

## Hivatkozások

1. ↑ 1,0 1,1 Writing by J.K. Rowling: "Azkaban" at *Pottermore*
2. ↑ Writing by J.K. Rowling: "Ministers for Magic" at *Pottermore*

* **Damocles Rovel** (1718-1726)
* Perseus Parkinson (1726-1733)
* Eldritch Diggory (1733-1747)
* Albert Boot (1747-1752)
* Basil Flack (1752-1752)
* Hesphaestus Gore (1752-1770)
* Maximilian Crowdy (1770-1781)
* Porteus Knatchbull (1781-1789)
* Unctuous Osbert (1789-1798)
* Artemisia Lufkin (1798-1811)
* Grogan Stump (1811-1819)
* Ottaline Gambol (1827-1835)
* Radolphus Lestrange (1835-1841)
* Hortensia Milliphutt (1841-1849)
* Evangeline Orpington (1849-1855)
* Priscilla Dupont (1855-1858)
* Dugald McPhail (1858-1865)
* Faris Spavin (1865-1903)
* Venusia Crickerly (1903-1912)
* Archer Evermonde (1912-1923)
* Lorcan McLaird (1923-1925)
* Hector Fawley (1925-1939)
* Wilhelmina Tuft (1948-1959)
* Ignatius Tuft (1959-1962)
* Nobby Leach (1962-1968)
* Eugenia Jenkins (1968-1975)
* Harold Minchum (1975-1980)
* Millicent Bagnold (1980-1990)
* Cornelius Caramel (1990-1996)
* Rufus Scrimgeour (1996-1997)
* Pius Thicknesse (1997-1998)
* Kingsley Shacklebolt (1998-c. 2019)
* Hermione Granger (c. 2019-?)